เรื่องร้องเรียน (ไม่ระบุ) วันที่ 2022-07-11 13:41:09 — แขวงบางหว้า เขตภาษีเจริญ กรุงเทพมหานคร
ผมมีเรื่องสั้นๆ มาเล่าครับ เป็นเรื่องที่ไม่มีหลักฐานเป็นภาพหรือเสียงใดๆ เพราะฉะนั้นคิดซะว่าเป็นเรื่องเล่าเพ้อเจ้อก็ได้นะครับ


เมื่อวาน(10 Jul 2022) เวลาประมาณช่วง บ่าย 3โมง ถึง 4 เย็น ผมเดินกลับคอนโดกับแม่ผมและแฟนผมจากซีคอนฯ หลังจากกินข้าวเสร็จ ระหว่างทางเดินกลับที่มีแปะป้ายว่าห้ามขับหรือจอดรถบนทางเท้าเป็นระยะ ก็มีรถยนต์คันหนึ่ง เหมือนจะเป็นสีบอนซ์เงิน จำยี่ห้อไม่ได้ขับเลี้ยวขึ้นมาบนทางเท้ามุ่งตรงมาหากลุ่มผมที่กำลังเดินอยู่ 

แม่กับแฟนเบี่ยงตัวหลบตามปกติครับ แต่ผมหยุดยืนอยู่เฉยๆ รถคันนั้นไม่หยุดขับแล้วขับตรงมาชิดขาผม จากนั้นเจ้าของรถ เป็นผู้ชายอายุน่าจะราวๆ 50-60 ปี ลงมาแล้วพูดกับผมว่าทำไมไม่หลบ ผมตอบกลับไปด้วยคำถามว่าทำไมคุณถึงขับขึ้นมาบนทางเท้า เค้าตอบกลับมาว่า "ก็บ้าน*อยู่ตรงนี้!" แต่นี่เป็นทางเดินเท้าจึงไม่ได้ขยับ "*เป็นเหี้*อะไร บ้าน*อยู่ตรงนี้ ไม่ให้*ขึ้นตรงนี้แล้วจะให้*ทำยังไง!!" จากนั้นก็พูดมาหลายอย่างที่ผมจำรายละเอียดไม่ได้ เหมือนจะประมาณว่า "เออ แล้วทำไม" ผลคือผู้ชายคนนั้นตรงเข้ามา "บีบคอผม" ท่ามกลางผู้คนที่สัญจรไปมา 

หลังจากเค้าเข้าบีบคอผม แม่กับแฟนก็เข้ามาช่วย แฟนผมพยายามผลักเขาออกแล้วพูดว่าอย่าทำร้ายร่างกายกันได้ไหม ส่วนแม่ผมก็ดึงผมออกมา และก็ให้ผมกับแฟนเดินออกมา เค้าจึงกลับขึ้นรถไป ยังดีที่เหมือนเค้าจะทำไปเพื่อแค่ขู่จึงไม่ได้บีบคอแรงและไม่มีร่องรอยอะไรอยู่ 

แม่ผมบอกว่าให้ยอมๆ เค้าไป ถ้าเค้ามีปืนยิงเราขึ้นมาจะทำยังไง ส่วนตัวคือผมโกรธมากแต่ทำอะไรไม่ได้ บวกกับเพิ่งย้ายมาและคิดจะอยู่อีกนานเลยไม่อยากมีปัญหามาก แต่เอาจริงๆ ไม่ใช่เพราะเรา "ยอม" กับอำนาจ กับอะไรเล็กๆ น้อยๆ อยู่แบบนี้มาตลอดเหรอครับสังคมถึงเป็นแบบนี้? ที่เห็นได้ทั่วไปคือมอเตอร์ไซต์ถึงวิ่งบนทางเท้ากันอย่างปกติสุข ปล่อยให้คนเดินเท้าเสี่ยงอันตรายอย่างที่เป็นอยู่ทุกวัน

จากเหตุการณ์นี้ผมคิดขึ้นมาเลยว่า เพราะมี ออน. อยู่ตรงนี้คงไม่แปลกที่จะมีมาเฟีย แล้วความปลอดภัยของเราอยู่ตรงไหนเหรอครับ? :)

ป.ล. สถานะของทีมที่เดินกลับคอนโดคือ ผมเอง(ผู้พิการ), แฟนผม(ผู้เยาว์), และแม่ผม(คนชรา) ครับ

ป.ล.2 เค้าดูไม่รู้สึกผิดเลยแม้แต่น้อย ชุดความคิดเค้าอาจจะเป็น "ก็*อยู่แบบนี้มาตั้งนานแล้ว ไม่เห็นจะเคยมีปัญหา!" อะไรแบบนี้ล่ะมั้งครับ